cyanic-selkie/wikianc huggingface dataset:
রিতেশ থাপা
আন্তর্জাতিক ক্যারিয়ার
২০১২ নেহেরু কাপ টুর্নামেন্টে থাপা, ২ ম্যাচ খেলেন এবং এর একটিতে হলুদ কার্ড দেখেন।
খেলার ধরণ
পরিশ্রমী এবং নির্ভরযোগ্য খেলোয়াড় হিসেবে স্কোয়াডে রিতেশ থাপার সুখ্যাতি রয়েছে এবং মাঠেও তার প্রতিফলন দেখা যায়। কিন্তু খেলার সময় তার মনোযোগের ঘাটতি লক্ষ্য করা যায়।
ম্যাচ ফিক্সিংয়ের অভিযোগ
২০১৫ সালের ১৪ অক্টোবর তারিখে, নেপাল পুলিশ ঘরোয়া ও আন্তর্জাতিক পর্যায়ে ম্যাচ ফিক্সিংয়ের সাথে জড়িত সন্দেহে রিতেশ থাপাসহ সাগর থাপা, সন্দীপ রাই, বিকাশ সিং ছেত্রী এবং থ্রি স্টার ক্লাব এর সাবেক কোচ অঞ্জন কেসি কে গ্রেপ্তার করে। ২০১৫ সালের ১৯ অক্টোবর এশিয়ান ফুটবল কনফেডারেশন (এএফসি) রিতেশ থাপাসহ বাকি ৪ জনকে সকল ধরনের ফুটবল হতে নিষিদ্ধ করে।
ওমেরা এলপিজি
ওমেরা এলপিজি হল বাংলাদেশে অন্তর্ভূক্ত একটি তরলীকৃত পেট্রোলিয়াম গ্যাস (এলপিজি) ব্র্যান্ড যেটি এমজেএল বাংলাদেশ লিমিটেডের একটি সহযোগী প্রতিষ্ঠান ওমেরা পেট্রোলিয়াম লিমিটেড দ্বারা তৈরি এবং মালিকানাধীন। ওমেরা এলপিজি আবাসিক, বাণিজ্যিক এবং শিল্প খাতে এলপিজি আমদানি, সংরক্ষণ, বোতলজাতকরণ এবং বিতরণে নিযুক্ত রয়েছে।
ইতিহাস
বাংলাদেশের প্রথম দশকের প্রাথমিক জ্বালানীর উৎস হিসেবে প্রাকৃতিক গ্যাসের প্রাধান্য ছিল। পূর্ব বাংলায় প্রথম হাইড্রোকার্বন অনুসন্ধান ১৯১১ সালে এবং প্রথম গ্যাস রিজার্ভ ১৯৫৫ সালে আবিষ্কৃত হয়। ১৯৫৫ সালে পূর্ব বাংলায় শিল্প খাতে প্রাকৃতিক গ্যাসের ব্যবহার শুরু হয়। ১৯৬৮ সালে, পূর্ব পাকিস্তানের পরিবারগুলিতে পাইপযুক্ত প্রাকৃতিক গ্যাস সংযোগ চালু করা হয়েছিল।
বিকল্প জ্বালানির চাহিদা এবং বাজারের বৃদ্ধির পরিপ্রেক্ষিতে ওমেরা পেট্রোলিয়াম লিমিটেড, এমজেএল বাংলাদেশ লিমিটেডের একটি সহযোগী প্রতিষ্ঠান। মার্চ ৩১, ২০১৫ এ বাজারে ওমেরা এলপিজি চালু করেছে।
২০১৯ সালে লাইটক্যাসল পার্টনারস দ্বারা পরিচালিত বাজার বিশ্লেষণে এই সিদ্ধান্তে উপনীত হয়েছে যে বসুন্ধরা গ্রুপ ২৪% শেয়ার নিয়ে বাংলাদেশে এলপিজি বাজারে নেতৃত্ব দিয়েছে, যেখানে ওমেরা ২০% মার্কেট শেয়ার সহ দ্বিতীয় বৃহত্তম প্রদানকারী।
ওমেরা এলপিজি, ক্যারিটাস ইন্টারন্যাশনালিস- এর সাথে অংশীদারিত্বে, রান্না এবং গরম করার কার্যক্রমের জন্য পরিষ্কার এবং নির্ভরযোগ্য শক্তির উত্স প্রচারের জন্য ১২,০০০ শরণার্থী পরিবারের মধ্যে এলপিজি সিলিন্ডার বিতরণ করেছে। পরিবেশ পরিস্থিতি উন্নয়ন এবং বায়ুর গুণমান উন্নত করার জন্য প্রকল্পটি নেওয়া হয়েছিল।
ওমেরা এলপিজিকে বাংলাদেশের জাতীয় কেন্দ্রীয় কারাগারে পিপিই অনুমোদন করে কোভিড-১৯ মহামারী পরিস্থিতির বিরুদ্ধে পরিমাপ করতেও দেখা গেছে। <sup class="noprint Inline-Template" data-ve-ignore="true" style="white-space:nowrap;">[ <span title="The material near this tag may contain information that is not relevant to the article's main topic. (December 2020)">প্রাসঙ্গিক?  <sup class="noprint Inline-Template" style="white-space:nowrap;">]
ওমেরা সিলিন্ডার লিমিটেড
ওমেরা সিলিন্ডার লিমিটেড বাংলাদেশে ইস্পাত এলপিজি সিলিন্ডার প্রস্তুতকারী। এটি ২০১৫ সালে প্রতিষ্ঠিত হয়েছিল।
ওমেরা গ্যাস ওয়ান লিমিটেড
ওমেরা গ্যাস ওয়ান লিমিটেড (ওজিএল) ২০২০ সালে মেঘনা পেট্রোলিয়াম লিমিটেড (এমপিএল), যমুনা অয়েল কোম্পানি লিমিটেড (জেওসিএল) এবং পদ্মা অয়েল কোম্পানি লিমিটেড (পিওসিএল) - বাংলাদেশের তিনটি তেল বিতরণ জায়ান্ট - তাদের গ্যাস স্টেশনগুলিতে এলপিজি বিতরণ করার জন্য চুক্তি স্বাক্ষর করেছে। সেখানে যানবাহনগুলিকে এলপিজিতে রূপান্তরিত করার সুবিধা।
পণ্য এবং অপারেশন
আফ্রিকান অঞ্চলে সিলিন্ডার রপ্তানিকারী ওমেরা সিলিন্ডারস লিমিটেড দ্বারা ২০২০ সালে ওমেরার অপারেশনের স্কেল জাতীয় থেকে বিশ্বব্যাপী সম্প্রসারিত হয়েছে।
আবিহা হায়দার
আবিহা হায়দার (জন্মঃ ২৩ ফেব্রুয়ারি ১৯৯৬) হলেন একজন পাকিস্তানি নারী ফুটবলার, যে পাকিস্তান জাতীয় নারী ফুটবল দলে মধ্য মাঠের খেলোয়াড় হিসেবে খেলে থাকে। তিনি ক্লাব পর্যায়ে পাকিস্তানের বেলুচিস্তান ইউনাইটেড ডব্লিউএফসির হয়ে খেলে। আবিহা অস্ট্রেলিয়ান ফুটবল লীগে ২০১৭ আন্তর্জাতিক ফুটবল কাপে পাকিস্তানি শাহিনের জন্য খেলেছেন।
দ্য ফক্স অ্যান্ড দ্য হাউন্ড
দ্য ফক্স অ্যান্ড দ্য হাউন্ড (The Fox and the Hound) হল ১৯৮১ সালে ওয়াল্ট ডিজনি প্রোডাকশন নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের ২৪তম এনিমেটেড সিরিজ। মুক্তির সময়, চলচ্চিত্রটি সেই সময় অবধি নির্মিত সবচেয়ে ব্যয়বহুল অ্যানিমেটেড চলচ্চিত্র ছিল, যাতে ব্যয় হয়েছিল $ ১২ মিলিয়ন ডলার। ১০ জুলাই ১৯৮১ সালে এটি প্রেক্ষাগৃহে প্রথম মুক্তি পায়। একে পুনরায় প্রেক্ষাগৃহে মুক্তি দেয়া হয়েছিল ২৫ মার্চ ১৯৮৮। দুইবারে মিলিয়ে ছবিটি মোট $ ৬৩.৫ মিলিয়ন ডলার আয় করে।
জালালাবাদ, ফাজিলকা
জালালাবাদ (Jalalabad) ভারতের পাঞ্জাব রাজ্যের ফিরোজপুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৭৬ মিটার (৫৭৭ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে জালালাবাদ শহরের জনসংখ্যা হল ২৭,৯৪৬ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে জালালাবাদ এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
সাভার ক্যান্টনমেন্ট বোর্ড বালক উচ্চ বিদ্যালয়
সাভার ক্যান্টনমেন্ট বোর্ড বালক উচ্চ বিদ্যালয় হচ্ছে বাংলাদেশের ঢাকা জেলার সাভার উপজেলার সাভার সেনানিবাসে অবস্থিত সেনাবাহিনী পরিচালিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৭৯ সালে।
ইতিহাস
১৯৭৯ সালে ঢাকার শিক্ষার মান বৃদ্ধির উদ্দেশ্যে সাভার ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। ক্যান্টনমেন্ট জুনিয়র স্কুল নামে কার্যক্রম শুরু করা প্রতিষ্ঠানটিকে ১৯৮৭ সালে মাধ্যমিক বিদ্যালয়ে রূপান্তর করা হয় ও নাম পরিবর্তন করে সাভার ক্যান্টনমেন্ট বোর্ড উচ্চ বিদ্যালয় রাখা হয়। শিক্ষার সুষ্ঠু পরিবেশ ও মানসম্মত শিক্ষাদানের লক্ষ্যে ১৯৯৮ সালে একই প্রশাসনের অধীনে স্বতন্ত্র ভবনে বিদ্যালয়ের বালক ও বালিকা শাখা চালু করা হয় । ২০১০ সালে ১ জুলাই বালক ও বালিকা শাখা বাতিল করে সাভার ক্যান্টনমেন্ট বোর্ড বালক উচ্চ বিদ্যালয় এবং সাভার ক্যান্টনমেন্ট বোর্ড বালিকা উচ্চ বিদ্যালয় নামে দু’টি স্বতন্ত্র বিদ্যাপীঠ চালু হওয়ার মাধ্যমে সাভার ক্যান্টনমেন্ট বোর্ড বালক উচ্চ বিদ্যালয়ের জন্ম।
শ্রেণি, বিভাগ ও শাখা সমূহ
বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ১ম থেকে ১০ম শ্রেণি পর্যন্ত শিক্ষাদান করা হয়।
খেলাধুলা ও সহপাঠ্যকর্ম
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়।
ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
বিভিন্ন সাংস্কৃতিক কর্মকাণ্ড
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
ডিলন ডি সিলভা
ডিলন সেনান ডি সিলভা (Dillon De Silva; জন্ম: ১৮ এপ্রিল ২০০২; ডিলন ডি সিলভা নামে সুপরিচিত) হলেন একজন ইংরেজ-শ্রীলঙ্কান পেশাদার ফুটবল খেলোয়াড়। তিনি বর্তমানে ইংরেজ ক্লাব কুইন্স পার্ক রেঞ্জার্স এবং শ্রীলঙ্কা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেলেন।
২০২১ সালে, ডি সিলভা শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
প্রারম্ভিক জীবন
ডিলন সেনান ডি সিলভা ২০০২ সালের ১৮ই এপ্রিল তারিখে ইংল্যান্ডের লন্ডনের ক্যামডেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০২১ সালের ৫ই জুন তারিখে, মাত্র ১৯ বছর, ১ মাস ও ১৮ দিন বয়সে, উভয় পায়ে ফুটবল খেলায় পারদর্শী ডি সিলভা লেবাননের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। উক্ত ম্যাচের ৫১তম মিনিটে মধ্যমাঠের খেলোয়াড় মুহাম্মদু ফসলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৫ নম্বর জার্সি পরিধান করে ডান পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি লেবানন ২–৩ গোলের ব্যবধানে জয়লাভ করেছিল।
আব্দুল লতিফ ভূঁইয়া
আব্দুল লতিফ ভূঁইয়া (c. ১৯৫০ – ১৭ জুন ২০১৫) বাংলাদেশের কিশোরগঞ্জ জেলার একজন রাজনীতিবিদ ছিলেন যিনি জাতীয় পার্টির রাজনীতির সাথে যুক্ত ছিলেন। তিনি একজন সাংসদ ছিলেন।
প্রাথমিক জীবন
আব্দুল লতিফ ভূঁইয়া কিশোরগঞ্জ জেলার ইটনা উপজেলার বাদলা ইউনিয়নে জন্মগ্রহণ করেন।
জীবনী
আব্দুল লতিফ ভূঁইয়া জাতীয় পার্টির কিশোরগঞ্জ শাখার সভাপতি ছিলেন। ১৯৮৮ সালে তিনি কিশোরগঞ্জ-৫ আসনের সাংসদ হিসেবে নির্বাচিত হয়েছিলেন। বিএনপিতে যোগদিয়ে তিনি ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দল মনোনীত প্রার্থী হিসেবে তৎকালীন কিশোরগঞ্জ-৭ আসন থেকে সংসদ সদস্য নির্বাচিত হয়েছিলেন। পরে আবার জাতীয় পার্টিতে যোগদেন।
আব্দুল লতিফ ভূঁইয়া ২০১৫ সালের ১৭ জুন কিশোরগঞ্জে নিজ বাসভবনে ৬৫ বছর বয়সে মৃত্যুবরণ করেন।
তিমুর
তিমুর হল তিমুর সাগরের  উত্তর তীরে এবং দক্ষিণ পূর্ব এশিয়ার দক্ষিণ প্রান্তে অবস্থিত একটি দ্বীপ। দ্বিপটি পূর্ব অংশে পূর্ব তিমুরের সার্বভৌম রাজ্য এবং  পশ্চিম অংশ ইন্দোনেশিয়ার অংশ হিসাবে বিভক্ত। ইন্দোনেশিয়ান অংশ, পশ্চিম তিমুর নামেও পরিচিত, পশ্চিম অংশটি নুসা তেনগারা প্রদেশের অংশ। পশ্চিম তিমুরের মধ্যে অবস্থিত ইস্ট টিয়ার্সের একটি ছিটমহল রয়ে যাকে ওইকেসেস জেলা বলা হয়। দ্বীপটি ৩০,৭৭৭ বর্গ কিলোমিটার (১১,৮৮৩ বর্গ মাইল) এলাকা জুড়ে বিস্তৃত রয়েছে। দ্বীপের নাম  "টাইমুর" শব্দের  থেকে এসেছে, মলয় ভাষাতে তিমুর শব্দের অর্থ হল পূর্ব;  দ্বীপটির এরূপ নামকরণের কারণ দ্বীপটির অবস্থান। কারণ দ্বীপটি লেসা সুন্দা দ্বীপপুঞ্জের পূর্ব দিকে অবস্থিত।
ভাষা, জাতিগত গোষ্ঠী এবং ধর্ম
মনুষ্যবিজ্ঞান তিমুরের ১১ টি বিশিষ্ট জাতিগত ভাষাগত গোষ্ঠীগুলিকে চিহ্নিত করেছে। ১১ টি গোষ্ঠীর মধ্যে প্রধান গোষ্ঠীগুলি হল পশ্চিম তিমুরের অটিনি এবং কেন্দ্রীয় ও পূর্ব তিমুরের তেতুম। বেশিরভাগ আদিবাসী টিমোরিস ভাষা ব্যবহার করে, যা কিনা ইন্দোনেশিয়ান দ্বীপপুঞ্জ জুড়ে কথিত অস্ট্রোনেসিয়ান ভাষার তিমুর-বাবার শাখার অন্তর্গত। যদিও লেক্সনিক প্রমাণের অভাব রয়েছে, তিমুরের অ-অস্ট্রোনেসিয়ান ভাষাগুলি হালমহারা এবং পশ্চিম নিউ গিনিতে কথিত ভাষাগুলির সাথে সম্পর্কিত বলে মনে করা হয়। কিছু ভাষা মিশ্রিত হয়ে আছে তাই তা বলা কঠিন যে, ভাষাগুলি কোন ভাষা পরিবার থেকে এসেছে।
পূর্ব তিমুরের মূল ভাষা তেতুম এবং পর্তুগিজ, যখন পশ্চিম তিমুরে মূল ভাষা ইন্দোনেশিয়ান। পূর্ব তিমুরে ইন্দোনেশীয় ভাষা ব্যাপকভাবে কথিত।
তিমুর দ্বীপে মোট জনসংখ্যার প্রায় ৯০% জনসংখ্যা নিয়ে খ্রিস্টধর্ম দ্বীপটির প্রভাবশালী ধর্ম, কিন্তু পশ্চিম তিমুরের ৫৮% প্রটেস্ট্যান্ট এবং ৩৭% ক্যাথলিক এবং পূর্ব তিমুরে ৯৮% ক্যাথলিক এবং ১% প্রটেস্ট্যান্ট। ইসলাম ও অন্যান্য ধর্মগুলি দ্বীপের মধ্যে প্রায় ৫% জনগণের ধর্ম।
ভূগোল
তিমুর অস্ট্রেলিয়ার উত্তরে অবস্থিত, এবং পূর্বাঞ্চলীয় সুন্দা দ্বীপপুঞ্জের দ্বীপগুলির মধ্যে একটি। সুম্বা, বাবর এবং সংশ্লিষ্ট ছোট দ্বীপগুলির সঙ্গে তিমুরের উত্তরের সুন্দা দ্বীপের দক্ষিণ দিকের বাইরের দ্বীপপুঞ্জটি ফ্লোরাস, আলোর এবং অভ্যন্তরের দ্বীপগুলির সাথে এবং তাদের পাশে সুলভিসী দ্বীপ মিলিত ভাবে একটি দ্বীপমালা গঠন করে।
তিমুর দ্বীপ বাহ্যিক বান্দা আর্কের প্রধান দ্বীপ, যা অস্ট্রেলিয়ান মহাদেশের সাথে সংঘর্ষের দ্বারা সৃষ্টি হয়েছে। তিমুরের বেশিরভাগ ভূতত্ত্ব অনেক প্রাচীন। উত্তরের সুন্দা দ্বীপপুঞ্জের দ্বীপগুলোতে যেমন আগ্নেয়গিরি-প্রকৃতি রয়েছে, এখানে তা নেই। দ্বীপের প্রধান অক্ষের অভিযোজন এছাড়াও তার প্রতিবেশী দ্বীপের থেকে পৃথক। এই বৈশিষ্ট্যগুলি ইন্দো-অস্ট্রেলিয়ান প্লেটের উত্তর প্রান্তে থাকার ফলাফল হিসাবে ব্যাখ্যা করা হয়েছে কারণ এটি ইউরেশীয় প্লেটের সাথে মিলিত হয় এবং দক্ষিণ পূর্ব এশিয়ায় প্রবেশ করে। দীর্ঘ শুষ্ক মৌসুম এবং সেইসাথে অস্ট্রেলিয়া হতে আগত গরম বায়ু প্রবাহ দ্বীপের জলবায়ুর বৈশিষ্ট্য। দ্বীপে নদী হিসাবে পূর্ব তিমুরের দক্ষিণাঞ্চল ও উত্তর লাওলো নদীগুলি অন্তর্ভুক্ত।
দ্বীপের বৃহত্তম শহরগুলি হল, ইন্দোনেশিয়াযর পশ্চিম তিমুর প্রদেশের রাজধানী কুপং এবং পূর্ব তিমুরের রাজধানী দিলি (যা একটি পর্তুগিজ ঔপনিবেশিক শহর) এবং বাকাওউ। দরিদ্র রাস্তাগুলি পূর্ব তিমুরের অভ্যন্তরস্থ অঞ্চলের জন্য পরিবহন ব্যবস্থাকে কঠিনতর করে তুলেছে। পূর্ব তিমুর একটি দরিদ্র দেশ, যেখানে ম্যালেরিয়া ও ডেঙ্গু জ্বরসহ স্বাস্থ্যগত সমস্যা রয়েছে। পূর্ব তিমুরের ক্ষেত্রে রাজস্ব হিসাবে তিমুর সাগরে গ্যাস ও তেল, কফি উৎপাদন এবং পর্যটন গুরুত্বপূর্ণ।
উদ্ভিদ ও প্রাণীজগত
তিমুর এবং এর সমুদ্র উপকূলের কাছের দ্বীপসমূহ যেমন আতৌরো, তার সৈকত ও প্রবালের জন্য ক্রমশ পরিচিত, সেইসাথে জ্যাকো দ্বীপ এবং উত্তরে তার অদূরবর্তী দ্বীপ বারাট দায়া সহ তিমুর এবং জল পর্ণমোচী অরণ্য গঠন করে। দ্বীপটি অতিতে গাছপালা, লতাগুল্মের জঙ্গলের সঙ্গে ক্রান্তীয় শুষ্ক পর্ণমোচী অরণ্য ছিল এবং বন্যপ্রাণীর জন্য খাদ্য উপযুক্ত সমৃদ্ধ ঘাসের অরণ্য ছিল। কিন্তু বেশিরভাগ মূল বন চাষের জন্য কেটে পরিষ্কার করা হয়েছে, বিশেষত তিমুরের উপকূল এবং আতৌরো মত ছোট দ্বীপগুলিতে। তিমুর দ্বীপের মাঝখানে একটি বড় অরণ্য এলাকা ছাড়াও বাগান রয়েছে। এই জীববৈচিত্র্যপূর্ণ এলাকাটি ওয়ালাসিয়ার অংশ। সেইসাথে এশীয় এবং অস্ট্রেলাসিয় অঞ্চলের উদ্ভিদ ও প্রাণির মিশ্রণও এখানে বিদ্যমান। এটি ওয়ালাসিয়ার পশ্চিম অংশে অবস্থিত। এখানে এশীয় প্রজাতিরই আধিক্য রয়েছে।
প্লাইস্টোসিন যুগের সময় তিমুর কুমোডো ড্রাগনের মত বিলুপ্ত দৈত্য মনিটর লেজারের আবাসস্থল ছিল। ফ্লোরস, সুম্বা এবং সুলভিসির মতো তিমুরও একসময় হাতির নিকট আত্মীয় বিলুপ্ত বামপন্থী স্টিগোডটনের আবাসস্থল ছিল।
আজকের জীববৈচিত্র্যের বেশ কয়েকটি প্রাণীর প্রজাতি তিমুরে অন্তর্ভুক্ত রয়েছে, যেমন — তিমুর শাওন এবং তিমুর ইঁদুর। উত্তরের সাধারণ ককেসা এবং অস্ট্রেলিয়ান বংশোদ্ভূত মার্সুপিয়াল্স পাশাপাশি দেখা যায় এখানে। দ্বীপটিতে বেশ কয়েকটি  পাখির প্রজাতি আছে, এগুলি প্রধানত এশীয় বংশের এবং কিছু অস্ট্রালাসিয় বংশের সাথে সম্পর্কযুক্ত। তিমুরে ২৫০টি প্রজাতি যার মধ্যে ২৪ টি প্রজাতি স্থানীয়। তিমুরের  আপেক্ষিক বিছিন্নতার কারণে পাঁচটি প্রজাতি হুমকির মধ্যে রয়েছে। এর কারণ আপেক্ষিকভাবে তিমুরের বিচ্ছিন্নতা। এই প্রজাতি গুলি হল — কাঁকড়া-কুচি-ঘুঘু, জলাভূমি ঘোড়া, তিমুরের সবুজ পায়রা, তিমুর রাজকীয় পায়রা, এবং আইরিস লরিকিট।
তিমুরের জলাভূমিগুলিতে সমুদ্রের কুমির পাওয়া যায়, তিমুরের বনভূমিতে এবং তৃণভূমিগুলোতে রেটিকুলেটেড অজগর খুঁজে পাওয়া যায়। তবে, জনসংখ্যার আকার এবং অবস্থা এখনও অজানা।
তিমুরের ব্যাঙের প্রজাতিগুলির মধ্যে রয়েছে Duttaphrynus melanostictus, Hoplobatrachus tigerinus, Limnonectes timorensis, Litoria everetti এবং Polypedates leucomystax। সম্প্রতি তিমুরে কালুলা গণের অন্তর্গত একটি মাইক্রোলাইহাইড ব্যাঙের নতুন প্রজাতি আবিষ্কৃত হয়েছে।
ক্রেটাসিয়াস পরবর্তী যুগের সামুদ্রিক মেরুদণ্ডী প্রাণীর জীবাশ্ম পূর্ব তিমুরের পাওয়া গেছে। জীবাশ্ম প্রাণীগুলির মধ্যে রয়েছে Globidens timorensis, ল্যাম্নিফর্মের শার্কস, কোয়েলাকাঁথ এবং চরিস্টোডরে চম্পসোসরাস।
ইতিহাস
তিমুর দ্বীপ সম্পর্কে সবচেয়ে প্রাচীন ঐতিহাসিক বিবরণ ১৪ শতকের নাগরক্রেটাগামা, ক্যান্টো ১৪, থেকে জানা যায়। সেই সময় মাজাপিত রাজ্যের মধ্যে একটি দ্বীপ হিসাবে  তিমুর  চিহ্নিত ছিল। তিমুর প্রাচীন জাভা যুগের অন্তর্ভুক্ত ছিল, ১৪ তম শতাব্দীর চীনা ও ভারতীয় মধ্যে সুগন্ধযুক্ত স্যান্ডেলউড, স্লেভ, মধু এবং মোম প্রভৃতি পন্যের বাণিজ্যের জন্য তিমুর দ্বীবে যোগাযোগ গড়ে ওঠে এবং ১৬ শতকের শেষের দিকে পর্তুগিজ এবং ডাচ উভয়ের দ্বারা এলাকাটি দখলকৃত হয়। ১৭ শতকের মাঝামাঝি কুপং-এ ডাচ জনবসতি গড়ে ওঠে এবং বিশ্বের কাছে পরিচিত হয়।
এ সময়ে ইউরোপীয় বসতি স্থাপিত হয় দ্বীপটিতে। তিমুর দ্বীপ ১৭৮৯ সালে বৌদ্ধদের কুখ্যাত বিদ্রোহের পর উইলিয়াম ব্লেগে এবং তার সাথে অনুগতের গন্তব্য ছিল। এটিই সেই স্থান্ম যেখানে ১৭৯১ সালে গ্রেট ব্যারিয়ার রিফের মধ্যে এইচ.এম.এস. প্যানডরা নামে একটি জাহাজ ডুবে যায়।
দ্বীপটি শতাব্দী ধরে রাজনৈতিকভাবে দুই ভাগে বিভক্ত। ডাচ ও পর্তুগিজ দ্বীপটির নিয়ন্ত্রণের জন্য ১৯৫২ সালে চুক্তির দ্বারা দ্বীপটিকে বিভক্ত করে, কিন্তু তারা ১৯১২ সালের চুক্তি না হওয়া পর্যন্ত সীমান্তের বিষয়টিকে আনুষ্ঠানিকভাবে সমাধান করে নি। পশ্চিম তিমুর ১৯৪৯ সাল পর্যন্ত ডাচ তিমুর নামে পরিচিত ছিল, যখন এটি ইন্দোনেশিয়ান তিমুর হয়ে উঠেছিল, তখন এই এলাকাটি ইন্দোনেশিয়া জাতির একটি অংশ হয়ে উঠেছিল যা পুরাতন নেদারল্যান্ডস ইস্ট ইন্ডিজ থেকে গঠিত হয়েছিল; পূর্ব তিমুর ১৯৭৫ সাল পর্যন্ত পর্তুগিজ কলোনিতে পর্তুগিজ তিমুর নামে পরিচিত ছিল। পশ্চিম তিমুরের মধ্যে ওকুসী-অ্যামেনো-ছিটমহল অন্তর্ভুক্ত রয়েছে।
জাপান বাহিনী ১৯৪২ থেকে ১৯৪৫ পর্যন্ত সমগ্র দ্বীপটিকে দখল করে নিয়েছিল। প্রাথমিকভাবে অস্ট্রেলিয়ান কমান্ডোদের দ্বারা পরিচালিত গেরিলা অভিযান তাদেরকে প্রতিহত করেছিল।
১৯৭৪ সালে পর্তুগিজের সামরিক অভ্যুত্থানের পর পর্তুগিজরা তিমুর থেকে প্রত্যাবর্তন শুরু করে, পরবর্তীতে অভ্যন্তরীণ অস্থিরতা এবং কমিউনিস্ট ফ্রিলিলিন পার্টির ভয় ইন্দোনেশিয়াকে তিমুর আক্রমণে উৎসাহ দেয়, যারা একটি স্বাধীন পূর্ব তিমুর ধারণাটির বিরোধিতা করেছিল। ১৯৭৫ সালে, পূর্ব তিমুর ইন্দোনেশিয়ার সঙ্গে সংযুক্ত হয় এবং তিমুর তিমুর বা 'টিম-টিম' নামে পরিচিত হয়ে ওঠে। জাতিসংঘের (জাতিসংঘ) বা পর্তুগাল কর্তৃক এটি স্বীকৃত ছিল না।
পূর্ব তিমুরের জনগণ ফালিন্টিলের সামরিক শাখার মাধ্যমে একটি দীর্ঘমেয়াদি গেরিলা যুদ্ধের দ্বারা ৩৫,০০০ ইন্দোনেশিয়ার সৈন্যদের প্রতিহত করেছিল। কিন্তু ইন্দোনেশিয়া ও পর্তুগালের মধ্যে জাতিসংঘের তত্ত্বাবধানে কৃত চুক্তির অধীনে ১৯৯৯ সালে অনুষ্ঠিত গণভোট পর্যন্ত সমগ্র দ্বীপ ইন্দোনেশিয়ার নিয়ন্ত্রণে ছিল। ইন্দোনেশিয়ার জনগণের দ্বারা স্বায়ত্বশাসনের প্রস্তাব প্রত্যাখ্যান হওয়ার পরে, জাতিসংঘ দ্বারা অস্থায়ীভাবে পূর্ব তিমুর শাসিত হয়, যতক্ষন না পর্যন্ত পূর্ব তিমুর ২০০২ সালে তিমুর-লেস্টে হিসাবে ফালিন্টিল নেতা জনানা গাসমুও-এর রাষ্ট্রপতিত্বের অধীন স্বাধীন হয়ে ওঠে। যদিও রাজনৈতিক শত্রুতা অব্যাহত নতুন জাতি দারিদ্রের সঙ্গে সমস্যা সামলাচ্ছেন জাতিসংঘের উপস্থিতি অনেক কমে যায়।
তিমুরের ইন্দোনেশিয়ান অংশের একটি দল ২০০১ সাল থেকে একটি গ্রেট তিমুর রাষ্ট্র প্রতিষ্ঠার চেষ্টায় সক্রিয় হয়েছে। যাই হোক, পশ্চিম তিমুরের মানুষ, যাদের বেশিরভাগই পূর্ব তিমুরের ঐতিহ্যগত শত্রু যারা অটোনি জাতিভুক্ত, তাদের উপজাতীয় শত্রুদের সাথে যোগদানের ব্যাপারে কোনও আগ্রহ আছে কি না এমন কোন প্রমাণ পাওয়া যায়নি। তৎকালীন পূর্ব তিমুরের স্বাধীনতা আন্দোলন কখনোই ইন্দোনেশিয়ার আগ্রাসনের আগে বা তার পরেই পশ্চিম তিমুরের দাবির মুখোমুখি হয়নি। একইভাবে, পূর্ব তিমুর সরকার সম্পূর্ণ ইন্দোনেশিয়ার বিদ্যমান সীমানাকে স্বীকৃতি হিসেবে গ্রহণ করে যা নেদারল্যান্ড ইস্ট ইন্ডিজ থেকে উত্তরাধিকারসূত্রে প্রাপ্ত। এটি পশ্চিম নিউ গিনির সাথে সম্পর্কিত পাপুয়া নিউ গিনির অবস্থানের অনুরূপ, যখন তারা প্রাক্তন অস্ট্রেলিয়া থেকে স্বাধীন হয়ে ওঠে।
শিল্পা মাস্কে
শিল্পা মাস্কে (জন্ম ১৪ এপ্রিল, ১৯৯২) হলেন একজন নেপালি চলচ্চিত্র অভিনেত্রী, মডেল ও নৃত্যশিল্পী। নেপালি চলচ্চিত্রশিল্পে তাঁর প্রথম অভিনয় ছিল দ্য ব্রেক আপ চলচ্চিত্রতে, এতে তাঁর বিপরীতে ছিলেন আশীর্মান দেসরাজ জোশি। তাঁর দ্বিতীয় নেপালি চলচ্চিত্রটি ছিল নাজির হুসেনের বিপরীতে কাগজ পাত্র। তিনি আন্তর্জাতিক ও জাতীয়ভাবে অনেকগুলো সঙ্গীত-ভিডিও, চলচ্চিত্র, ফটোশুট এবং বিজ্ঞাপনে কাজ করেছেন। তিনি ডক্টর স্ট্রেঞ্জ, মিশন: ইম্পসিবল – ফলআউট, শ্যুটিং এন এলিফ্যান্ট এবং বলিউড চলচ্চিত্র গোল্ড-এর মত বেশ কিছু স্বল্প ও পূর্ণদৈর্ঘ্য চলচ্চিত্রে ছোটখাটো অভিনয় করেছেন।  তিনি জনপ্রিয় নেটফ্লিক্স ধারাবাহিক দ্য ক্রাউনের ২য় মরসুমের ৫ম পর্বেও উপস্থিত ছিলেন।
প্রারম্ভিক জীবন
শিল্পা মাস্কে ১৯৯২ সালের ১৪ এপ্রিল নেপালের বিরাটনগরে জন্মগ্রহণ করেছিলেন।
রুকাইয়াহ বিনতে মুহাম্মাদ
রুকাইয়াহ বিনতে মুহাম্মাদ (رقية بنت النبي محمد) ছিলেন মুহাম্মাদ এবং খাদিজা বিনতে খুওয়াইলিদের কন্যা। তিনি প্রথমে উতবাহ ইবনে আবু লাহাবকে বিয়ে করেন কিন্তু তিনি ইসলামে রূপান্তরের পরে তালাকপ্রাপ্ত হন, এরপর তিনি উসমান ইবনে আফফানের এর সহিত বিবাহ বন্ধনে আবদ্ধ হন।
সভেৎলানা কারানিনা
সভেৎলানা কারানিনা (শুচিনস্ক, কাজাখস্তান)রুশ বিমানচালক।
রুকাইয়াহ বিনতে মুহাম্মাদ
পরিচয়
মুহাম্মাদের নবুওয়াত লাভের ৭ বছর পূর্বে মক্কায় খাদিজার গর্ভে মেঝো মেয়ে রুকাইয়া জন্মগ্রহণ করেন। যুবাইর, মুসআব ও জুরজানির ধারণা মতে, রুকাইয়া মুহাম্মাদের ছোট মেয়ে। তবে অধিকাংশ ইতিহাসবিদগণ বলেছেন, জয়নাব বড়, আর রুকাইয়া মেঝো মেয়ে। ইবন হিশামের মতে, রুকাইয়া মেয়েদের মধ্যে বড়।
সভেৎলানা কারানিনা
জীবনী
১৯৬৮ সালে কাজাখস্তানের শুচিনস্কে জন্ম সভেৎলানা। কালুগা অ্যারোনটিক্যাল কারিগরি বিদ্যালয় থেকে স্নাতক সম্পন্ন করে ১৯৮৮ সালে প্রথম তিনি আকাশে ওড়েন।
বানোস দে আগুয়া সান্তা
বানোস দে আগুয়া সান্তা মধ্য ইকুয়েডরের পূর্বাংশে অবস্থিত টাঙ্গুরাহুয়া প্রদেশের একটি শহর। রাজধানী আমাবাতো শহরের পর বানোস টাঙ্গুরাহুয়ার দ্বিতীয় বৃহত্তম জনবহুল শহরের মর্যাদা লাভ করছে ও প্রধান পর্যটন কেন্দ্র হিসেবে পরিচিত। আমাজনের প্রবেশদ্বার হিসেবেও এর সম্যক পরিচিতি রয়েছে। আমাজন নদী উপকূলভূমিতে অবস্থিত জঙ্গল ও অন্যান্য শহরে প্রবেশের পূর্বে সর্বশেষ বড় শহররূপে অদ্যাবধি টিকে রয়েছে তার স্ব-মহিমায়।
সভেৎলানা কারানিনা
জীবনী
বর্তমানে স্বামী ও দুই সন্তান নিয়ে মস্কোতে বসবাস করছেন এই নারী বিমানচালক।
অর্জন
ফেডারেশন অ্যারোনটিক ইন্টারন্যাশনাল (এফএআই) ওয়ার্ল্ড অ্যারোবেটিক চ্যাম্পিয়নশিপে পাঁচবারের চ্যাম্পিয়ন রুশ নারী বিমানচালক সভেৎলানা কারানিনা। মর্যাদাপূর্ণ এই প্রতিযোগিতায় একমাত্র প্রতিযোগী হিসেবে এতবার চ্যাম্পিয়ন হওয়া প্রথম ব্যক্তি সভেৎলানা। পাশাপাশি ওয়ার্ল্ড এয়ার গেমসে দুবার চ্যাম্পিয়ন হওয়ার কৃতিত্ব অর্জন করেন তিনি।
যৌথভাবেও একাধিক পুরস্কার রয়েছে সভেৎলানা কারানিনার। দুই সহযোগী মিখাইল মামিস্তভ ও আলেগ স্পোলিয়ানস্কিসহ ১৬তম এফএআই ইউরোপিয়ান অ্যারোবেটিক চ্যাম্পিয়নশিপ প্রতিযোগিতায় স্বর্ণপদক জেতেন।
পুরস্কার
১৯৯৭ সালে এফএআই থেকে ডিপ্লোমা নেন। ২০০৫ সালে তিনি এফএআই শতবার্ষিকী পদক সাবিহা গকচেন পান।
বানোস দে আগুয়া সান্তা
টাঙ্গুরাহুয়া আগ্নেয়গিরির উত্তরাংশে বানোসের অবস্থান। সক্রিয় এ আগ্নেয়গিরিটি ১৮২০ মিটর উঁচুতে অবস্থিত। বানোস থেকে এর শক্তিশালী ছাঁই অবলোকন করা যায়। ইপিএনে অবস্থিত ভূপদার্থবিজ্ঞান প্রতিষ্ঠান থেকে এ আগ্নেয়গিরিকে নিয়মিতভাবে পর্যবেক্ষণ করে থাকে। শহরের চতুর্দিকে ছড়িয়ে-ছিটিয়ে থাকা উষ্ণপ্রস্রবণগুলো বানোস দে আগুয়া সান্তা নামে পরিচিত। এগুলোয় বিভিন্ন খনিজ উপাদানে ভরপুর।
ইতিহাস
শহরটি রোমান ক্যাথলিকদের পবিত্র তীর্থভূমিরূপে পরিচিত। কিছু ক্যাথলিক ধর্মাবলম্বী বিশ্বাস করেন যে, কুমারীমাতা মেরি জলপ্রপাতের কাছাকাছি এলাকায় দৃশ্যমান হয়েছিলেন। তাই, ক্যাথেড্রালে কুমারীমাতার একটি ভাস্কর্য তৈরি করা হয়েছে যা 'ভার্জেন দে আগুয়া সান্তা' নামে পরিচিত। শহরের ইতিহাসের সাথে তাঙ্গুরাহুয়া আগ্নেয়গিরির নিবিড় সম্পর্ক রয়েছে।
অক্টোবর, ১৯৯৯ সালে শহরের ১৭,০০০+ অধিবাসীর সবাইকে জোরপূর্বক কয়েক সপ্তাহের জন্য বাইরে অবস্থান করতে হয়েছিল।
ভৌগোলিক অবস্থান
পিলারোর ন্যায় বানোস থেকেও দূরবর্তী লাঙ্গানাতেস জাতীয় উদ্যান ও সিরো হারমোজোতে যাবার সূত্রপাত ঘটানো যায়। ক্যাথেড্রাল থেকে প্রধান উদ্যানে যাবার রাস্তাটির সৌন্দর্য্য বর্ধনের কারণে শহরটি নিজেই সৌন্দর্য্যমণ্ডিত হয়েছে। কাছাকাছি থাকা জলপ্রপাতগুলোর মধ্যে ভার্জেন দে আগুয়া সান্তা, আইনেস মারিয়া, আগুয়েয়ান, এল মান্তো দে লা নোভিয়া, পাইলোন দেল ডায়াবলো ও মাঞ্চি অন্যতম।
অর্থনীতি
বানোস তার বিষ্ময়কর প্রাকৃতিক সৌন্দর্য্যের কারণে ইকুয়েডরের জনপ্রিয় পর্যটন আকর্ষণ কেন্দ্রের অন্যতম হিসেবে বিবেচিত হয়ে আসছে। এছাড়াও কেবলমাত্র এখানেই ৬০-এরও অধিক জলপ্রপাত রয়েছে। দুঃসাহসিক ক্রীড়াও এখানে সহজলভ্য। স্থানীয় অধিবাসীসহ পর্যটকেরা নৌকাচালনা, ঘোড়দৌড়ে অংশ নিয়ে থাকেন। উৎপাদিত কাণ্ডজাত চিনি দিয়ে টাফি (melcocha; ) প্রস্তুতেও বানোসের সবিশেষ পরিচিতি ঘটেছে।
বহিঃসংযোগ
Guia de Banos Ecuador
হযরতগঞ্জ মেট্রো স্টেশন
হযরতগঞ্জ মেট্রো স্টেশন হল লখনউ মেট্রোর একটি ভূগর্ভস্থ মেট্রো স্টেশন। স্টেশনটি রেড লাইনে অবস্থিত। এটি ২০১৯ সালের ৮ই মার্চ জনসাধারণের জন্য উন্মুক্ত করা হয়েছিল।
বানোস দে আগুয়া সান্তা
বহিঃসংযোগ
Blah Blah Eco Aventura Travel Agency
Ruta del Spondylus
Turisteando Ecuador Informacion Turistica
রুকাইয়াহ বিনতে মুহাম্মাদ
প্রাথমিক জীবন
রুকাইয়াহ্ ইসলামের প্রারম্ভের আগে জন্মগ্রহণ করেন। আবু লাহাব মুহাম্মাদের তটস্থ হন এবং তার পুত্রদের তার কন্যাদের সাথে বিবাহের অভিপ্রায় প্রকাশ করেন, রুকাইয়াহকে উতবাহ ইবনে আবু লাহাবের সাথে এবং উম্মে কুলসুমকে উথাবাহ ইবনে আবু লাহাবের সাথে বিয়ে দেন। পরবর্তীতে মুহাম্মাদ প্রকাশ্যে ইসলামের প্রচার শুরু করলে, আবু লাহাব প্রতিকূল অবস্থান নেন এবং সক্রিয়ভাবে ইসলামের বিরোধিতা করা শুরু করেন। এবং নিজ ছেলেদের মুহাম্মাদের মেয়েদের থেকে বিবাহ বিচ্ছেদ ঘটান।
রুকাইয়াহ্ বিবাহবিচ্ছেদের পর, উসমানের সাথে রুকাইয়ার ২য় বিবাহ হয়। তাদের আব্দুল্লাহ ইবনে উসমান নামে একটি পুত্র সন্তান ছিল, এবং খুব ছোট বেলায় এই সন্তানটি মারা যায়।
উসমানের ইসলাম গ্রহণ ও দ্বিতীয় বিবাহ
উসমানের খালা 'সায়াদা" তাকে মূর্তিপূজা ছেড়ে ইসলাম গ্রহণের পরামর্শ দেন। এই পরামর্শ পেয়ে উসমান তার বন্ধু আবু বকরের সাথে পরামর্শ করে। পরে আবু বকরের মাধ্যমে মুহাম্মাদের নিকট ইসলাম গ্রহণ করে। এরপরে উসমানের সাথে রুকাইয়ার বিবাহ সম্পন্ন হয়। এদিকে রুকাইয়া তার মা খাদিজা, বড় বোন জয়নবের সাথে ইসলাম গ্রহণ করে। এবং অনন্য মহিলাদের সাথে বাইয়াত গ্রহণ করে।
রুকাইয়া খুবই রূপ-লাবণ্যের অধিকারিণী ছিলেন। রুকাইয়া ছিলেন স্বামীর প্রতি যত্নবান একজন মহিলা, নিজের স্বামীর সংসারে সে ছিলো আন্তরিক।
বিবাহ বিতর্ক
তার বিয়ে নিয়ে বিতর্ক সৃষ্টি হয়েছিল। কিছু সূত্রে তিনি প্রথম উতবাহ ইবনে আবু লাহাবকে বিয়ে করেছিলেন বলে জ্ঞাপিত আছে।
হাবশায় হিজরত
নবুওয়াতের ৫ম বছরে রুকাইয়া মুহাম্মাদের অনুমতিক্রমে স্বামী উসমানের সাথে হাবশায় হিজরত করেন। কাতাদা এর বর্ণনামতে, মুহাম্মাদ বলেছেন, ‘নিশ্চয় তারা দুইজন( উসমান ও রুকাইয়া) ইবরাহীম ও লুতের পরে সপরিবারে ইসলামের প্রথম হিজরাতকারী।  কিছুকাল হাবশায় অবস্থানের পর তারা একটি ভুল তথ্যের উপর ভিক্তি করে আবার মক্কায় ফিরে আসেন। মক্কার কাফিরদের অত্যাচারের মাত্রা তখন আরো বেড়ে গিয়েছিলো আবার হাবশায় ফিরে গেলেন। তারা দ্বিতীয়বার বেশ কিছুদিন হাবশায় অবস্থান করার পর মক্কায় ফিরে আসেন এবং কিছুদিন মক্কায় থেকে আবার স্থায়িভাবে মদিনায় হিজরাত করেন।
সন্তানাদি
রুকাইয়ার গর্ভে শুধু উসমানের একটি পুত্র সন্তান আবদুল্লাহ জন্মলাভ করেন। দ্বিতীয়বার হাবশায় অবস্থানকালে এ পুত্র সন্তান জন্মগ্রহণ করে। এজন্য আবদুল্লাহর নামেই হযরত উসমানের উপনাম হয় "আবু আবদুল্লাহ"। এর পূর্বে হাবশায় প্রথম হিজরাতের সময় তার গর্ভের একটি সন্তান নষ্ট হয়ে যায়। তবে কাতাদা ইবনে নোমান বলেন, উসমানের ঔরসে রুকাইয়ার কোন সন্তান হয়নি। তবে সকলের ঐকমত্যে, আব্দুল্লাহর পরে রুকাইয়ার আর কোন সন্তান হয়নি।
মৃত্যু
মদিনা পৌঁছার পর রুকাইয়া ২য় হিজরিতে অসুস্থ হয়ে শয্যাশায়ী হয়ে যান। তখন মুহাম্মাদ বদর যু্দ্ধের প্রস্তুতিতে ব্যস্ত ছিলেন। তিনি উসমানকে তাঁর রুগ্ন স্ত্রীর সেবা-শুশ্রুষার জন্য মদিনায় রেখে নিজে বদরে চলে যান। হিজরতের ১ বছর ৭ মাস পরে পবিত্র রমজান মাসে রুকাইয়া ইনতিকাল করেন। উসামা ইবনে যায়দ বলেন, আমরা যখন মুহাম্মাদের মেয়েকে কবর দিয়ে মাটি সমান করছিলাম ঠিক তখন আমার পিতা যায়দ ইবন হারিসা বদরের বিজয়ের সুসংবাদ নিয়ে আসলেন।  তবে কতক বর্ণনা মতে, মুহাম্মাদ বদরে থেকে ফিরে রুকাইয়ার কবরের নিকট গিয়েছিলো।
অসুস্থ স্ত্রীর পাশে থাকার জন্য হযরত উসমান বদরের যুদ্ধে অংশগ্রহণ করতে পারেননি। তবে মুহাম্মাদ তাকে বদরের গণীমতের অংশ দান করেন। উল্লেখ্য, উসমান মুহাম্মাদের দ্বিতীয় মেয়ে রুকাইয়া মারা যাওয়ার পর তৃতীয় মেয়ে উম্মে কুলসুমকে বিবাহ করেন।
চমন আরা বেগম
চমন আরা বেগম (c. ১৯৫০ – ২৮ মার্চ ২০১৮) বাংলাদেশের যশোর জেলার একজন রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন।
জীবনী
চমন আরা বেগম মহিলা দলের যশোর শাখার সভানেত্রী ছিলেন। তিনি ২০০১ সালে সংরক্ষিত মহিলা আসন-১১ থেকে সাংসদ হিসেবে নির্বাচিত হয়েছিলেন।
চমন আরা বেগম ২০১৮ সালের ২৮ মার্চ ঢাকার গ্রিন লাইফ হাসপাতালে ৬৮ বছর বয়সে মৃত্যুবরণ করেন।
মক্সিফ্লক্সাসিন
মক্সিফ্লক্সাসিন হল একটি অ্যান্টিবায়োটিক, যা নিউমোনিয়া কনজাক্টিভাইটিস, এন্ডোকার্ডাইটিস, যক্ষ্মা এবং সাইনোসাইটিস সহ ব্যাকটেরিয়া সংক্রমণের চিকিৎসায় ব্যবহৃত হয়। এটি মুখ দিয়ে, শিরাতে ইনজেকশন দিয়ে এবং l ড্রপ হিসাবে দেওয়া যেতে পারে। চোখের বিভিন্ন সংক্রমণে মক্সিফ্লক্সাসিন একটি নির্বাচিত অ্যান্টিবায়োটিক।
সাধারণ পার্শ্ব প্রতিক্রিয়াগুলির মধ্যে রয়েছে ডায়রিয়া, মাথা ঘোরা এবং মাথাব্যথা। গুরুতর পার্শ্বপ্রতিক্রিয়াগুলির মধ্যে স্বতঃস্ফূর্ত টেন্ডন ফেটে যাওয়া, স্নায়ুর ক্ষতি এবং মায়াস্থেনিয়া গ্র্যাভিস অন্তর্ভুক্ত। গর্ভাবস্থা এবং বুকের দুধ খাওয়ানোর ক্ষেত্রে ব্যবহারের নিরাপত্তা অস্পষ্ট। মক্সিফ্লক্সাসিন ওষুধ ফ্লুরোকুইনলোন পরিবারের অন্তর্ভুক্ত। এটি সাধারণত ব্যাকটেরিয়ার ডিএনএ নকল করার ক্ষমতাকে ব্লক করে ব্যাকটেরিয়াকে মেরে ফেলে ।
১৯৮৮ সালে মক্সিফ্লক্সাসিন পেটেন্ট করা হয়েছিল এবং ১৯৯৯ সালে মার্কিন যুক্তরাষ্ট্রে ব্যবহারের জন্য অনুমোদিত হয়েছিল  এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে।
চিকিৎসায় ব্যবহার
মক্সিফ্লক্সাসিন শ্বাসযন্ত্রের সংক্রমণ, সেলুলাইটিস, অ্যানথ্রাক্স, পেটের সংক্রমণ, এন্ডোকার্ডাইটিস, মেনিনজাইটিস, যক্ষ্মা, কন্‌জাঙ্কটিভাইটিস সহ বেশ কয়েকটি সংক্রমণের চিকিৎসায় ব্যবহার করা  হয়।
দি আন্ডারটেকার
মার্ক উইলিয়াম ক্যালওয়ে (জন্ম মার্চ ২৪, ১৯৬৫) একজন মার্কিন পেশাদার কুস্তিগির। মার্ক দি আন্ডারটেকার নামে বেশি পরিচিত। তিনি বর্তমানে ওয়ার্ল্ড রেসলিং এন্টারটেইনমেন্টে কাজ করেন। ডাব্লিউডাব্লিউই তে সে তিনবার ওয়ার্ল্ড হেভিওয়েট চ্যাম্পিয়ন এবং চার বারের ডাব্লিউডাব্লিউই চ্যাম্পিয়ন। ওয়ার্ল্ড ক্লাস চ্যাম্পিয়নশীপ রেসলিং এ ড্যালাসের সাথে তার অভিষেক হয়। ১৯৮৮ সালে ইউনাইটেড স্টেট রেসলিং এসোসিয়েশনে অভিষেক হয়। মার্ক ১৯৯০ সালে ডাব্লিউডাব্লিউই এর সার্ভাইবার সিরিজ প্রতি-দর্শনে-পরিশোধ এ তার অভিষেক হয়। যদিও কাউন্ট-আউটের দ্বারা অপনীত হয়েছিল, তবুও আন্ডারটেকার এর দল ম্যাচটি জিতে ছিল। ঐ বছরে আন্ডারটেকার একটি ম্যাচও হারেননি। এছাড়াও সে ডাব্লিউডাব্লিউএফ চ্যাম্পিয়নশিপ জিতেছিলেন। এরপর শীঘ্রই চ্যাম্পিয়নশিপের জন্য তার প্রথম ম্যাচে হাল্ক হোগানের কাছে হেরে যায়। তিনি ডাব্লিউডাব্লিউই তে ৭বার (Tag tem champian) (৬বার wweতে এবং ১ বার wcw তে ) যা বর্তমানে nxt নামে পরিচিত। ১ বার hardcore champian. আন্ডার টেকারের রেসলম্যানিয়াতে ২১-১এর রেকর্ড, শুধু মাত্র ব্রক লেসনারের কাছে হেরে ছিল। আন্ডারটেকার ট্রিপল এইচ, বাতিস্তা এবং রেন্ডি অরটন দ্য রকের মত সেরা কুস্তিগিরদের হারিয়েছেন। সে বিখ্যাত হেল ইন আ সেল এর শন মাইকেলস এবং মাইক ফলেই এর বিরুদ্ধের ম্যাচের জন্য।
কুস্তি কর্মজীবন
Entrance themes
দ্যা আন্ডারটেকার ২০১৭ সালে রেসলম্যানিয়া ৩৪ এ রোমান রেইন্স এর সাথে ম্যাচের পর তিনি তার জামা ভাজ করে রিংয়ে রেখে আসেন অর্থাৎ তিনি অঘোষিত অবসর গ্রহণ করেন। এর পর জানুয়ারি এর প্রথম সপ্তাহে "র" এর ২৫ বছর বার্ষিকী তে গেস্ট হয়ে আসেন এবং এর পর তাকে আর দেখা যায় নি। কিন্তু রয়েল রাম্বল ২০১৮ এর পর জন সিনা দ্যা আন্ডারটেকার কে চ্যালেন্জ্ঞ করেন।
কাশীপুর ইউনিয়ন, বরিশাল সদর
কাশীপুর বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।
আয়তন
কাশীপুর ইউনিয়নের আয়তন ২,৭৯১ একর।
প্রশাসনিক কাঠামো
কাশীপুর ইউনিয়ন বরিশাল সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বিমানবন্দর থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ। এ ইউনিয়নের গ্রামগুলো হলো:
জনসংখ্যার উপাত্ত
২০১১ সালের আদমশুমারি অনুযায়ী কাশীপুর ইউনিয়নের মোট জনসংখ্যা ১৬,৪১০ জন। এর মধ্যে পুরুষ ৮,১৪৮ জন এবং মহিলা ৮,২৬২ জন। মোট পরিবার ৩,৫০৯টি।
শিক্ষা
২০১১ সালের আদমশুমারি অনুযায়ী কাশীপুর ইউনিয়নের সাক্ষরতার হার ৬১.৭%।
রুশ–জাপান যুদ্ধ
রুশ–জাপান যুদ্ধ (Русско-японская война, রুস্কো-ইয়াপোনস্কায়া ভয়না; 日露戦争, নিচিরোসেনসো; ১৯০৪–১৯০৫) বিংশ শতাব্দীর প্রারম্ভে রাশিয়া এবং জাপানের মধ্যে সংঘটিত হয়েছিল। এই যুদ্ধের প্রধান কারণ ছিল মাঞ্চুরিয়া ও কোরিয়ায় দেশ দুইটির বিপরীতমুখী সাম্রাজ্যবাদী স্বার্থ। যুদ্ধটি মূলত দক্ষিণ মাঞ্চুরিয়ার লিয়াওদং উপদ্বীপ ও মুকদেনে, কোরিয়া ও জাপানের সীমান্তবর্তী সাগরসমূহে এবং পীত সাগরে সংঘটিত হয়েছিল।
রাশিয়া একের পর এক যুদ্ধে জাপানের কাছে পরাজিত হতে থাকে, কিন্তু রাশিয়ার জার দ্বিতীয় নিকোলাসের দৃঢ় বিশ্বাস ছিল যে, শেষ পর্যন্ত রাশিয়াই যুদ্ধে বিজয়ী হবে। এজন্য তিনি রাশিয়াকে যুদ্ধে লিপ্ত রাখেন, প্রথমে কয়েকটি নৌযুদ্ধের ফলাফল দেখার জন্য এবং পরে একটি 'অসম্মানজনক সন্ধি' এড়িয়ে রাশিয়ার সম্মান বাঁচানোর জন্য। শেষ পর্যন্ত মার্কিন রাষ্ট্রপতি থিওডোর রুজভেল্টের মধ্যস্থতায় পোর্টসমাথের চুক্তি স্বাক্ষরের মধ্য দিয়ে এই যুদ্ধের সমাপ্তি ঘটে।
এই যুদ্ধে জাপানি সামরিক বাহিনীর পরিপূর্ণ বিজয় পর্যবেক্ষকদের হতবাক করে দেয়। এই যুদ্ধের ফলাফল পূর্ব এশিয়ায় ক্ষমতার ভারসাম্য বদলে দেয়, এবং বিশ্ব রাজনীতির মঞ্চে জাপানের সাম্প্রতিক প্রবেশের পুনর্মূল্যায়ন ঘটায়। এটি ছিল আধুনিক যুগে কোনো ইউরোপীয় শক্তির বিরুদ্ধে একটি এশীয় শক্তির প্রথম বড় ধরনের সামরিক বিজয়। পণ্ডিতরা এখনো এই যুদ্ধের ঐতিহাসিক তাৎপর্য নিয়ে বিতর্ক করে যাচ্ছেন।
ঐতিহাসিক পটভূমি
১৮৬৮ সালে 'মেইজি পুনর্গঠন'-এর পর জাপানি সরকার পশ্চিমা আদর্শ, প্রযুক্তিগত উন্নতি এবং যুদ্ধকৌশল আত্মীকরণের প্রচেষ্টা চালায়। ঊনবিংশ শতাব্দীর শেষের দিকে জাপান একটি আধুনিক শিল্পোন্নত রাষ্ট্রে পরিণত হয়। জাপানিরা পশ্চিমা শক্তিগুলোর সঙ্গে সমতা অর্জনে আগ্রহী ছিল। মেইজি সরকার সবসময়ই জাপানকে একটি আধুনিক রাষ্ট্রে পরিণত করতে চাইত, কিন্তু পাশ্চাত্য ভাবধারার অনুসারী করতে চায় নি। আর জাপান সবসময়ই একটি সাম্রাজ্যবাদী শক্তি ছিল এবয সাগর পেরিয়ে সাম্রাজ্য বিস্তার করতে বিশেষভাবে আগ্রহী ছিল । ১৮৬৯ থেকে ১৮৭৩ সালে জাপানি অভিজাত সম্প্রদায় সেইকান রোন বা কোরিয়া অধিকার বিতর্ক নিয়ে দারুণভাবে বিভক্ত ছিল। তাদের একাংশ তাৎক্ষণিকভাবে কোরিয়া জয় করতে চাইছিল, এবং অপর অংশ জাপান আরো উন্নত হওয়ার আগ পর্যন্ত অপেক্ষা করতে চাইছিল। গুরুত্বপূর্ণ বিষয়টি হলো, জাপানি অভিজাতদের কেউই কোরীয়দের স্বাধীন থাকার অধিকার স্বীকার করতে রাজি ছিল না। তাদের মধ্যে বিভেদের একমাত্র কারণ ছিল কোরিয়া দখলের সময়সূচি । ইউরোপীয়রা যেমন আফ্রিকা ও এশিয়ার পশ্চাৎপদতাকে আফ্রিকা ও এশিয়ায় তাদের সাম্রাজ্য বিস্তারের কারণ হিসেবে দেখিয়েছিল, ঠিক তেমনিভাবে জাপানি অভিজাতদেরও বিশ্বাস ছিল, কোরিয়া ও চীনের পশ্চাৎপদতা প্রমাণ করে যে তারা 'নিচু জাত' এবং এটি জাপানিদেরকে এসব ভূখণ্ড দখল করার 'অধিকার' দেয় । ১৮৮৭ সালে জাপানি পররাষ্ট্রমন্ত্রী ইনোউয়ে কাওরু একটি ভাষণে বলেন যে, "আমাদের অবশ্য কর্তব্য হলো আমাদের সাম্রাজ্য এবং আমাদের জনগণকে পরিবর্তন করা, সাম্রাজ্যকে ইউরোপের দেশগুলোর মতো এবং জনগণকে ইউরোপের জনগণের মতো করে তোলা"। তিনি এমনকি এও বলেন যে চীনা এবং কোরীয়রা আধুনিকায়ন না করে নিজেদের স্বাধীন থাকার অধিকার হারিয়ে ফেলেছে । আধুনিকায়নের অংশ হিসেবে 'যোগ্যতমের জয়' সংক্রান্ত ডারউইনিয়ান মতবাদ ১৮৮০-এর দশকে জাপানে জনপ্রিয়তা অর্জন করে। এছাড়া অনেক সাধারণ জাপানি আধুনিকায়নের জন্য সরকার কর্তৃক চাপিয়ে দেয়া করের বোঝা নিয়ে ক্ষুদ্ধ ছিল এবং তাদের ত্যাগের বিনিময়ে 'সমুদ্রের ওপারে উপনিবেশ' জাতীয় প্রতিদানের দাবি জানায় । ১৮৮৪ সালে জাপান কোরিয়ায় একটি জাপানপন্থী সংস্কারবাদী দলকে অভ্যুত্থানের মাধ্যমে ক্ষমতা দখলে উৎসাহিত করে এবং এর ফলে কোরিয়ার রক্ষণশীল সরকার চীনের কাছে সাহায্য প্রার্থনা করে। ফলশ্রুতিতে সিউলে চীনা ও জাপানি সৈন্যদের মধ্যে সংঘর্ষ হয় । এসময় টোকিও চীনের সঙ্গে যুদ্ধে জড়ানোর জন্য নিজেকে প্রস্তুত মনে করছিল না, ফলে সঙ্কটটি তিন্তসিনের চুক্তির মাধ্যমে সমাপ্ত হয়। এই চুক্তির ফলে কোরিয়ায় চীনা আধিপত্য আরো বিস্তৃত হয়, যদিও এটি জাপানিদেরও কোরিয়ায় হস্তক্ষেপ করার অধিকার দেয় । ১৮৮০-এর দশকে এবং ১৮৯০-এর দশকের প্রথম দিকে জাপানি সরকার কোরিয়ায় 'যথেষ্ট আক্রমণাত্মক না হওয়া'র জন্য জাপানিদের দ্বারা তীব্রভাবে সমালোচিত হয় ।
তখনকার একটি বৃহৎ সাম্রাজ্যবাদী শক্তি জারশাসিত রাশিয়ার প্রাচ্যে সাম্রাজ্য বিস্তারের উচ্চাভিলাষ ছিল। ১৮৯০-এর মধ্যে রাশিয়ার প্রভাব মধ্য এশিয়ার মধ্য দিয়ে আফগানিস্তান পর্যন্ত বিস্তৃত হয়েছিল এবং এ প্রক্রিয়ায় স্থানীয় রাষ্ট্রগুলো রাশিয়ায় অঙ্গীভূত হয়ে যায়। রুশ সাম্রাজ্য পশ্চিমে পোল্যান্ড থেকে পূর্বে কামচাতকা উপদ্বীপ পর্যন্ত বিস্তৃত ছিল । ভ্লাদিভোস্তক পর্যন্ত ট্রান্স-সাইবেরীয় রেলপথ নির্মাণের মাধ্যমে রাশিয়া এ অঞ্চলে তার প্রভাব এবং উপস্থিতির বিস্তৃতি ঘটানোর ইচ্ছা পোষণ করছিল। ১৮৬১ সালের 'শুশিমা ঘটনা'য় রাশিয়া সরাসরি জাপানি ভূখণ্ডে আগ্রাসন চালিয়েছিল।
চীন–জাপান যুদ্ধ (১৮৯৪–১৮৯৫)
'মেইজি পুনর্গঠন' এবং প্রথম বিশ্বযুদ্ধে অংশগ্রহণের মধ্যবর্তী সময়ে জাপান দুইটি গুরুত্বপূর্ণ যুদ্ধে অংশ নেয়। এদের মধ্যে প্রথমটি হলো ১৮৯৪ থেকে ১৮৯৫ সালে সংঘটিত প্রথম চীন–জাপান যুদ্ধ। যুদ্ধটি জোসেওন রাজবংশের শাসনাধীন কোরিয়ার ওপর নিয়ন্ত্রণ ও আধিপত্যের বিষয় নিয়ে সংঘটিত হয়। ১৮৮০-এর দশক থেকে কোরিয়ায় প্রভাব বিস্তারের জন্য চীন ও জাপানের মধ্যে তীব্র প্রতিযোগিতা চলতে থাকে । কোরীয় রাজদরবার ছিল দলাদলিতে জর্জরিত, এবং এটি একটি জাপানপন্থী সংস্কারবাদী দল ও একটি চীনপন্থী তুলনামূলক রক্ষণশীল দলের মধ্যে বিভক্ত হয়ে পড়েছিল । ১৮৮৪ সালে চীনা সৈন্যরা কোরিয়ায় একটি জাপানপন্থী অভ্যুত্থান দমন করে, এবং সিউলে জেনারেল ইউয়ান শিকাই-এর অধীনে একটি 'রেসিডেন্সি' প্রতিষ্ঠিত হয় । এরপর দংহাক ধর্মীয় আন্দোলনের নেতৃত্বাধীন একটি কৃষক বিদ্রোহ দমনের জন্য কোরীয় সরকার চীনকে সৈন্য প্রেরণের অনুরোধ জানায় । প্রত্যুত্তরে জাপান বিদ্রোহ দমনের জন্য কোরিয়ায় নিজেদের একটি সৈন্যবাহিনী প্রেরণ করে এবং সিউলে একটি পুতুল সরকার প্রতিষ্ঠা করে। চীন এর প্রতিবাদ জানায় এবং যুদ্ধ শুরু হয়ে যায়। যুদ্ধটি সংক্ষিপ্ত হয়, কারণ জাপানি স্থলবাহিনী দ্রুত লিয়াওদং উপদ্বীপে চীনা সৈন্যদেরকে পরাজিত করে এবং ইয়ালু নদীর যুদ্ধে জাপানি নৌবাহিনী চীনা নৌবহরকে প্রায় সম্পূর্ণরূপে ধ্বংস করে দেয়। যুদ্ধ শেষে চীন ও জাপানের মধ্যে শিমোনোসেকি চুক্তি স্বাক্ষরিত হয় এবং এর ফলে চীন জাপানের কাছে লিয়াওদং উপদ্বীপ ও তাইওয়ান দ্বীপ সমর্পণ করে। শান্তি চুক্তিটি স্বাক্ষরিত হওয়ার পর রাশিয়া, জার্মানি এবং ফ্রান্স জাপানকে লিয়াওদং উপদ্বীপ থেকে সৈন্য প্রত্যাহার করতে বাধ্য করে। জাপানি নেতাদের ধারণা ছিল যে, রাশিয়া, জার্মানি ও ফ্রান্সের সম্মিলিত শক্তির মোকাবেলা করার মতো সামর্থ্য তাঁদের নেই এবং তাই তাঁরা চরমপত্রের কাছে নতি স্বীকার করেন। একই সময়ে জাপানিরা কোরিয়ায় তাদের প্রভাব বিস্তারের প্রচেষ্টা অব্যাহত রাখে। ১৮৯৫ সালের ৮ অক্টোবর কোরিয়ার রানী মিয়েয়ংসেয়ং (যিনি ছিলেন কোরীয় রাজদরবারে জাপান-বিরোধী ও চীনপন্থী দলের নেত্রী) জিয়েওংবোকগাং প্রাসাদের অভ্যন্তরে জাপানি গুপ্তচরদের হাতে খুন হন। এ ঘটনাটি জাপানের জন্য লাভজনক না হয়ে উল্টো ক্ষতির কারণ হয়ে দাঁড়ায়, কারণ এ ঘটনার ফলে কোরীয় জনমত জাপানের বিরুদ্ধে চলে যায় । ১৮৯৬ সালের প্রথমদিকে কোরিয়ার রাজা গোজোং জাপানি গুপ্তচরদের হাত থেকে প্রাণরক্ষার জন্য সিউলে রুশ দূতাবাসে আশ্রয় নেন এবং এসময় থেকে কোরিয়ায় রুশ প্রভাব বাড়তে থাকে । রাজার পালিয়ে যাওয়ার পর কোরিয়ার জনগণ বিদ্রোহ করে এবং জাপানপন্থী সরকারের পতন ঘটে। বেশ কয়েকজন মন্ত্রীকে রাস্তায় প্রকাশ্যে মৃত্যুদণ্ড দেয়া হয় ।
১৮৯৭ সালে রাশিয়া লিয়াওদং উপদ্বীপ দখল করে, পোর্ট আর্থার নৌঘাঁটি নির্মাণ করে এবং বন্দরটিতে রুশ প্রশান্ত মহাসাগরীয় নৌবহরকে স্থাপন করে। রাশিয়া কর্তৃক পোর্ট আর্থার দখল ছিল প্রকৃতপক্ষে একটি ব্রিটিশ-বিরোধী চাল, কারণ ওয়েইহাই-এ ব্রিটিশ জবরদখল প্রতিহত করার জন্যই রাশিয়া এই পদক্ষেপ নিয়েছিল। কিন্তু জাপানে এই পদক্ষেপকে জাপান-বিরোধী পদক্ষেপ হিসেবে দেখা হতে থাকে । জার্মানি জিয়াওঝোও উপসাগর দখল করে নেয়, তিসিংতাও দুর্গ নির্মাণ করে এবং বন্দরটিতে জার্মান পূর্ব এশিয়া স্কোয়াড্রন স্থাপন করে। ১৮৯৭ থেকে ১৯০৩ সালের মধ্যে রাশিয়া মাঞ্চুরিয়ায় চীনা পূর্বাঞ্চলীয় রেলপথ নির্মাণ করে । চীনা পূর্বাঞ্চলীয় রেলপথ রাশিয়া ও চীনের যৌথ মালিকানাধীনে ছিল, কিন্তু কোম্পানির ব্যবস্থাপনার দায়িত্বে ছিল কেবল রুশরাই, রেলপথটি তৈরি করা হয়েছিল রুশ গেইজের সঙ্গে সামঞ্জস্য রেখে এবং রেলপথটিতে চলাচলকারী রেলগাড়িগুলোকে ডাকাতদের হাত থেকে রক্ষা করার জন্য মাঞ্চুরিয়ায় রুশ সৈন্য মোতায়েন করা হয় । চীনা পূর্বাঞ্চলীয় রেলপথ কোম্পানির সদর দপ্তর ছিল রুশদের দ্বারা নবনির্মিত শহর হারবিনে, যেটিকে 'প্রাচ্যের মস্কো' নামে অভিহিত করা হতো । ১৮৯৭ সাল থেকে মাঞ্চুরিয়া ক্রমেই একটি রুশ প্রদেশের রূপ ধারণ করতে থাকে, যদিও কাগজে-কলমে সেটি তখনও চীন সাম্রাজ্যের অন্তর্গত ছিল ।
রুশ সম্প্রসারণ
১৮৯৭ সালে পোর্ট আর্থারে একটি রুশ নৌবহর স্থাপিত হয়। তিন মাস পরে ১৮৯৮ সালে চীন ও রাশিয়ার মধ্যে একটি চুক্তি স্বাক্ষরিত হয়। চুক্তি অনুযায়ী চীন রাশিয়ার কাছে পোর্ট আর্থার, তালিয়েনওয়ান এবং পার্শ্ববর্তী জণাভূমিসমূহ ইজারা দেয়। পারস্পরিক সম্মতির ভিত্তিতে চুক্তিটির মেয়াদ সম্প্রসারণের বিষয়েও দুই পক্ষ একমত হয়। রুশরা পরিষ্কারভাবে এরকম সম্প্রসারণ প্রত্যাশা করছিল, কারণ তারা কোনো সময় নষ্ট না করে অঞ্চলটি দখল করে নেয় এবং পোর্ট আর্থারে দুর্গ নির্মাণ আরম্ভ করে দেয়। পোর্ট আর্থার ছিল প্রশান্ত মহাসাগরীয় উপকূলে রাশিয়ার একমাত্র উষ্ণ-জলীয় বন্দর, যার ফলে এর কৌশলগত গুরুত্ব ছিল অনেক বেশি। এক বছর পর রুশরা তাদের অবস্থান সুদৃঢ় করার জন্য হারবিন থেকে মুকদেনের মধ্য দিয়ে পোর্ট আর্থার পর্যন্ত একটি নতুন রেলপথ নির্মাণ আরম্ভ করে, যেটি দক্ষিণ মাঞ্চুরীয় রেলপথ নামে পরিচিত হয় । রেলপথটির উন্নতি ঘটনাচক্রে বক্সার বিদ্রোহের একটি অন্তর্নিহিত কারণ হয়ে দাঁড়ায়, এবং বিদ্রোহের সময় বক্সার বাহিনী রেলপথটির কয়েকটি স্টেশন জ্বালিয়ে দেয় ।
রুশরা কোরিয়াতেও হস্তক্ষেপ করতে শুরু করে। ১৮৯৮ সালের মধ্যে তারা ইয়ালু ও তুমেন নদীর নিকটবর্তী অঞ্চলে খনি ও বন সম্পর্কিত অধিকার লাভ করে, যা জাপানিদের জন্য উদ্বেগের কারণ হয়ে দাঁড়ায় । ফলে ট্রান্স-সাইবেরিয়ান রেলপথ সম্পূর্ণ হওয়ার আগেই জাপানিরা রুশদের আক্রমণ করার সিদ্ধান্ত নেয়।
বক্সার বিদ্রোহ
বক্সার বিদ্রোহ দমন এবং চীনা রাজধানী বেইজিং-এ বিদেশি দূতাবাসগুলোকে অবরোধ থেকে মুক্ত করার জন্য ১৯০০ সালে যে আট-জাতির আন্তর্জাতিক বাহিনী প্রেরণ করা হয়েছিল তাতে জাপান ও রাশিয়া উভয়েই সৈন্য প্রেরণ করে। রাশিয়া ইতোমধ্যেই মাঞ্চুরিয়ায় তার নির্মীয়মাণ রেলপথগুলো রক্ষা করার জন্য ১,৭৭,০০০ সৈন্য প্রেরণ করেছিল। চীনা সৈন্যরা এবং বক্সার বিদ্রোহীরা এত বিশাল সৈন্যবাহিনীর বিরুদ্ধে কিছুই করতে পারে নি, এবং রুশ সৈন্যরা তাদেরকে মাঞ্চুরিয়া থেকে বহিষ্কার করে। বক্সার বিদ্রোহের পর রাশিয়া মাঞ্চুরিয়ায় ১,০০,০০০ সৈন্য মোতায়েন করে । রুশ সৈন্যরা সেখানে স্থায়ীভাবে অবস্থান করতে থাকে এবং সঙ্কট কেটে যাওয়ার পর অঞ্চলটি থেকে সৈন্য প্রত্যাহারের প্রতিশ্রুতি দিলেও ১৯০৩ সালের মধ্যে রুশরা সৈন্য প্রত্যাহারের কোনো সময়সীমা নির্ধারণ করে দেয় নি । বরং তারা মাঞ্চুরিয়ায় তাদের অবস্থান আরো শক্তিশালী করে তোলে।
যুদ্ধ-পূর্ব আলোচনা
১৯০৩ সালের ২৮ জুলাই সেন্ট পিটার্সবার্গে জাপানি রাষ্ট্রদূত কুরিনো শিনিচিরোকে মাঞ্চুরিয়ায় রুশ আধিপত্য বিস্তারের প্রতি তাঁর দেশের নেতিবাচক মনোভাব জানানোর জন্য নির্দেশ দেয়া হয়। ১২ আগস্ট জাপানি রাষ্ট্রদূত আরো আলোচনার জন্য জাপানি প্রস্তাবনা রুশদের কাছে হস্তান্তর করেন। প্রস্তাবনাটিতে কোরিয়ায় জাপানের এবং মাঞ্চুরিয়ায় রাশিয়ার 'বিশেষ অধিকার'কে পারস্পরিক স্বীকৃতি দেয়ার প্রস্তাব করা হয় ।
৩ অক্টোবর জাপানে রাশিয়ার রাষ্ট্রদূত রোমান রোজেন জাপানি সরকারের কাছে আলোচনার জন্য পাল্টা রুশ প্রস্তাব উপস্থাপন করেন। এতে রাশিয়া মাঞ্চুরিয়ায় রুশ আধিপত্যকে স্বীকার করে নেয়া এবং কোরিয়ার উত্তরাঞ্চলকে জাপান ও রাশিয়ার মধ্যে 'বাফার জোন' হিসেবে রাখার প্রস্তাব করে এবং বিনিময়ে কোরিয়ায় জাপানের 'বিশেষ অর্থনৈতিক অধিকার' স্বীকার করে নিতে রাজি হয় ।
রুশ-জাপান আলোচনা চলতে থাকে, বিন্তু ১৯০৪ সালের জানুয়ারিতে জাপানি সরকার বুঝতে পারে যে মাঞ্চুরীয় বা কোরীয় সমস্যা সমাধানে রাশিয়া আগ্রহী নয়, বরং রাশিয়ার উদ্দেশ্য সামরিক প্রস্তুতির প্রয়োজনীয় সময় অর্জনের জন্য কূটনীতির মাধ্যমে কালক্ষেপন করা । ১৯০৩ সালের ডিসেম্বরে উইলহেলম রুশ-জাপান সম্পর্ক শীতলীকরণে তাঁর ভূমিকা সম্পর্কে একটি কূটনৈতিক নোটে লিখেছিলেন: ১৮৯৭ সাল থেকে আমার কখনো রাশিয়াকে এ বিষয়ে সন্দেহে রাখিনি যে যদি রাশিয়া দূরপ্রাচ্যে বড় ধরনের নীতি অনুসরণের সিদ্ধান্ত নেয় এবং এর ফলে যদি সামরিক জটিলতার সৃষ্টি হয়, তাহলে আমরা ইউরোপে তাকে রক্ষা করব (আমাদের পূর্ব সীমান্ত থেকে বিশাল রুশ সেনাবাহিনীর চাপ ও ভীতি দূর করার জন্য!)। এরপর রাশিয়া যখন পোর্ট আর্থার দখল করে নিল এবং আমাদেরকে 'বিশ্বাস করে' বাল্টিক থেকে তার নৌবহর সরিয়ে নিল এবং এর মাধ্যমে নিজেকে সাগরপথে 'আমাদের কাছে অরক্ষিত' করে ফেলল। দানজিগ ০১ এবং রেভাল ০২-তে একই আশ্বাস দেয়া হয়েছিল যার ফলে তারা পোল্যান্ড ও ইউরোপীয় রাশিয়া থেকে বহু ডিভিশন সৈন্য দূরপ্রাচ্যে পাঠাতে পেরেছিল এবং এখনো পাঠাচ্ছে। আমাদের সরকার সম্মত না থাকলে এটা কখনোই হতো না! নিকোলাসের কাছে প্রেরিত উইলহেলমের চিঠিগুলোর মূল বক্তব্য ছিল যে, ঈশ্বর 'সমগ্র শ্বেতাঙ্গ জাতি'কে 'পীত আতঙ্ক' থেকে রক্ষা করার জন্য 'পবিত্র রাশিয়া'কে 'বাছাই' করেছেন এবং সম্পূর্ণ কোরিয়া, মাঞ্চুরিয়া ও বেইজিং পর্যন্ত উত্তর চীন দখল করে নেয়া রাশিয়ার 'অধিকার' । উইলহেলম নিকোলাসকে এ পর্যন্ত আশ্বাস দিয়েছিলেন যে, রাশিয়া জাপানকে পরাজিত করতে পারলে সেটা ব্রিটিশ কূটনীতির প্রতি মারাত্মক আঘাত হবে, এবং দুই সম্রাট (স্বঘোষিত 'আটলান্টিকের অ্যাডমিরাল' এবং 'প্রশান্ত মহাসাগরের অ্যাডমিরাল') যৌথভাবে ইউরেশিয়া শাসন করবেন। এটি তাঁদেরকে ব্রিটিশ নৌশক্তির মুখোমুখি হতে সক্ষম করবে, কারণ ইউরেশিয়ার বিপুল সম্পদের কারণে ব্রিটিশ অবরোধ তাঁদের কোনো ক্ষতি করতে পারবে না এবং এরপর জার্মানি ও রাশিয়া এশিয়ায় ব্রিটেনের 'সর্বোত্তম উপনিবেশগুলো' ভাগাভাগি করে নেবে । নিকোলাস জাপানের সঙ্গে সমঝোতা করতে প্রস্তুত হয়েছিলেন, কিন্তু উইলহেলমের কাছে থেকে একটি চিঠি পাওয়ার পর (চিঠিটিতে জাপানিদের সঙ্গে সমঝোতা করতে চাওয়ার জন্য উইলহেলম নিকোলাসকে 'ভীরু' বলে অভিহিত করেছিলেন) তিনি আরো হঠকারী হয়ে ওঠেন ।
১৯০৪ সালের ১৩ জানুয়ারি জাপান প্রস্তাব করে যে, মাঞ্চুরিয়া জাপানি প্রভাবের বাইরে থাকবে এবং কোরিয়া রুশ প্রভাবের বাইরে থাকবে। কিন্তু ১৯০৪ সালের ৪ ফেব্রুয়ারি পর্যন্ত জাপান কোনো আনুষ্ঠানিক উত্তর পায় নি, ফলে ৬ ফেব্রুয়ারি রাশিয়ায় জাপানি রাষ্ট্রদূত কুরিনো শিনিচিরোকে জাপানে ডেকে পাঠানো হয় এবং জাপান রাশিয়ার সঙ্গে কূটনৈতিক সম্পর্ক ছিন্ন করে ।
কিছু পণ্ডিত মনে করেন যে, জার দ্বিতীয় নিকোলাস রুশ জাতীয়তাবাদের পুনর্জাগরণ ঘটানোর জন্য এই যুদ্ধের পরিস্থিতি তৈরি করেছিলেন, যদিও এই ধারণার কোনো ঐতিহাসিক প্রমাণ নেই । জারের উপদেষ্টারা যুদ্ধের পক্ষে ছিলেন না, কারণ ইউরোপীয় রাশিয়া থেকে প্রাচ্যে সৈন্য ও রসদপত্র পরিবহনের সমস্যা তাঁরা উপলব্ধি করেছিলেন । কিন্তু নিকোলাস বিশ্বাস করতেন যে, রাশিয়ার বিশাল শক্তির সামনে জাপান আত্মসমর্পণ করবে, এবং তাঁর এই ভ্রান্ত বিশ্বাস যুদ্ধকে ত্বরান্বিত করেছিল।
যুদ্ধ ঘোষণা
জাপান ১৯০৪ সালের ৮ ফেব্রুয়ারি রাশিয়ার বিরুদ্ধে যুদ্ধ ঘোষণা করে । কিন্তু, রুশ সরকারের কাছে জাপানের যুদ্ধ ঘোষণা পৌঁছানোর তিন ঘণ্টা আগেই জাপানি নৌবাহিনী পোর্ট আর্থারে রুশ প্রশান্ত মহাসাগরীয় নৌবহরকে আক্রমণ করে। জার দ্বিতীয় নিকোলাস এই আক্রমণের সংবাদ পেয়ে হতবাক হয়ে যান। তিনি বিশ্বাসই করতে পারেন নি যে, জাপান আনুষ্ঠানিকভাবে যুদ্ধ ঘোষণা দেয়া ছাড়াই আক্রমণ করবে এবং তাঁর মন্ত্রীরা তাঁকে আশ্বস্ত করেছিলেন যে, জাপানিরা যুদ্ধ করবে না। ফলে যখন আক্রমণ শুরু হলো, ব্রিটিশ দূতাবাসের প্রথম সচিব সিসিল স্প্রিং রাইসের মতে, তখন জার সংবাদটি প্রায় 'বিশ্বাসই করেন নি' । রাশিয়া আট দিন পর জাপানের বিরুদ্ধে যুদ্ধ ঘোষণা করে । জাপান প্রত্যুত্তরে ১৮০৯ সালে যুদ্ধ ঘোষণা ব্যতীত সুইডেনের ওপর রাশিয়ার আক্রমণের ঘটনা তুলে ধরে এবং ১৯০৭ সালের অক্টোবরে অনুষ্ঠিত দ্বিতীয় হেগ শান্তি সম্মেলনের আগে যুদ্ধ শুরুর আগে যুদ্ধ ঘোষণা করার নিয়ম আন্তর্জাতিকভাবে স্বীকৃত ছিল না ।
এই যুদ্ধে চীন জাপানকে সমর্থন করে, এমনকি জাপানকে সামরিক সাহায্য দেয়ারও প্রস্তাব দেয়, কিন্তু জাপান সে প্রস্তাব প্রত্যাখ্যান করে। তবুও ইউয়ান শিকাই বেশ কয়েকবার জাপানি জেনারেলদের জন্য খাদ্য এবং অ্যালকোহলজাত পানীয় প্রেরণ করেন। স্থানীয় মাঞ্চুরীয়রা ভাড়াটে সৈন্য হিসেবে উভয় পক্ষেই যোগদান করে ।
১৯০৪ সালের অভিযান
পোর্ট আর্থার মাঞ্চুরিয়ার দক্ষিণে লিয়াওদং উপদ্বীপে অবস্থিত ছিল, এবং রুশ সেনাবাহিনী এটিকে একটি গুরুত্বপূর্ণ নৌঘাঁটিতে রূপান্তরিত করেছিল। এশিয়ার মূল ভূখণ্ডে যুদ্ধ করার জন্য জাপানের সমুদ্র নিয়ন্ত্রণে রাখা প্রয়োজন ছিল। এজন্য পোর্ট আর্থারে অবস্থানরত রুশ নৌবহরকে ধ্বংস করাই ছিল জাপানের প্রথম সামরিক লক্ষ্য।
পোর্ট আর্থারের যুদ্ধ
১৯০৪ সালের ৮ ফেব্রুয়ারি রাতে অ্যাডমিরাল তোজো হেইহাচিরোর নেতৃত্বে জাপানি নৌবহর পোর্ট আর্থারে রুশ জাহাজগুলোর ওপর অতর্কিত আক্রমণ চালিয়ে যুদ্ধের সূত্রপাত ঘটায় । আক্রমণে রুশ দূর প্রাচ্যীয় নৌবহরের সবচেয়ে ভারী দুইটি যুদ্ধজাহাজ সেজারেভিচ ও রেতভিজান এবং ৬,৬০০-টনী ক্রুজার পাল্লাদা মারাত্মকভাবে ক্ষতিগ্রস্ত হয় । এই আক্রমণের ফলে পরবর্তী দিন সকালে শুরু হয় পোর্ট আর্থারের যুদ্ধ। খণ্ড খণ্ড পরিণামহীন নৌযুদ্ধ চলতে থাকে, কিন্তু রুশ নৌবহর সাগরতীরে অবস্থানরত উপকূলরক্ষী বাহিনীর দ্বারা সুরক্ষিত থাকায় এবং ১৯০৪ সালের ১৩ এপ্রিল অ্যাডমিরাল স্তেপান মাকারভ নিহত হওয়ার পর রুশদের সাগরতীর ছেড়ে খোলা সাগরে আসার অনীহার কারণে অ্যাডমিরাল তোজো রুশ নৌবহরকে আক্রমণ করতে পারছিলেন না। যদিও পোর্ট আর্থারের যুদ্ধ ছিল প্রকৃতপক্ষে পরিণামহীন, কিন্তু জাপানিদের প্রাথমিক আক্রমণ যুদ্ধ সম্পর্কে আত্মবিশ্বাসী রাশিয়ার ওপর বিধ্বংসী মনস্তাত্ত্বিক প্রভাব ফেলে। উদ্যোগ চলে যায় জাপানিদের হাতে, আর রুশরা বন্দরে অপেক্ষা করতে থাকে ।
এইসব খণ্ডযুদ্ধের আড়ালে কোরিয়ার ইন্‌ছনের কাছে জাপানি সৈন্য অবতরণ করে। ইন্‌ছন থেকে জাপানিরা প্রথমে সিউল এবং পরবর্তীতে সমগ্র কোরিয়া দখল করে নেয়। এপ্রিলের শেষদিকে কুরোকি ইতেইয়ের নেতৃত্বে জাপানি সেনাবাহিনী ইয়ালু নদী অতিক্রম করে রুশ-অধিকৃত মাঞ্চুরিয়ায় প্রবেশের জন্য প্রস্তুত হয়।
নৌপথে পোর্ট আর্থার অবরোধ
জাপানিরা রুশদেরকে পোর্ট আর্থার ব্যবহার করা থেকে বিরত রাখার প্রচেষ্টা চালায়। ১৩–১৪ ফেব্রুয়ারি রাতে জাপানিরা বন্দরটির গভীর পানির প্রণালীতে বেশ কয়েকটি কংক্রিট-বোঝাই স্টিমার ডুবিয়ে পোর্ট আর্থারের প্রবেশপথ বন্ধ করার প্রচেষ্টা চালায়, কিন্তু এগুলো এত গভীরে ডুবে গিয়েছিল যে তাদের উদ্দেশ্য পূরণ হয় নি । ৩–৪ মে রাতে সাগরতীরে প্রবেশের পথ বন্ধ করার আরেকটি জাপানি প্রচেষ্টাও ব্যর্থতায় পর্যবসিত হয়। মার্চে পোর্ট আর্থারের অবরোধ ভাঙার জন্য সুদক্ষ ভাইস অ্যাডমিরাল স্তেপান মাকারভকে রুশ প্রথম প্রশান্ত মহাসাগরীয় স্কোয়াড্রনের কমান্ডার নিযুক্ত করা হয়।
১৯০৪ সালের ১২ এপ্রিল দুইটি রুশ যুদ্ধজাহাজ পেত্রোপাভলোভস্ক এবং পোবেদা পোর্ট আর্থারের বাইরে যেতে সক্ষম হয়, কিন্তু জাপানিদের পুঁতে রাখা মাইনে আঘাত করে। প্রায় সঙ্গে সঙ্গেই পেত্রোপাভলোভস্ক ডুবে যায়, আর পোবেদা কোনোক্রমে তীরে পৌঁছতে সক্ষম হলেও সেটি ব্যাপকভাবে মেরামত করার প্রয়োজন হয়। অ্যাডমিরাল মাকারভ ছিলেন এই যুদ্ধের সবচেয়ে কর্মক্ষম নৌ-কৌশলবিদ, কিন্তু পেত্রোপাভলোভস্কের সঙ্গে তাঁরও সলিলসমাধি ঘটে।
১৯০৪ সালের ১৫ এপ্রিলে রুশ সরকার ব্রিটিশ যুদ্ধ সংবাদদাতাদের গ্রেপ্তার করার হুমকি দেয়। এই সাংবাদিকেরা লন্ডনভিত্তিক টাইমস পত্রিকার জন্য খবর সংগ্রহ করতে 'হাইমুন' নামের একটি জাহাজে করে যুদ্ধের এলাকায় পৌঁছেছিল, এবং এরা রুশদের অবস্থান জাপানিদের জানিয়ে দিতে পারে বলে রুশ সরকার আশঙ্কা করছিল।
রুশরা জাপানিদের আক্রমণাত্মকভাবে মাইন স্থাপনের পদ্ধতি দ্রুত শিখে নেয় এবং কাজে লাগায়। ১৯০৪ সালের ১৫ মে রুশরা দুইটি জাপানি যুদ্ধজাহাজ ইয়াশিমা এবং হাতসুসেকে প্রলুব্ধ করে পোর্ট আর্থার থেকে দূরে সম্প্রতি স্থাপিত রুশ মাইনক্ষেত্রে নিয়ে আসে। প্রতিটি জাহাজই কমপক্ষে দুইটি করে মাইনে আঘাত করে। হাতসুসে জাহাজটি ৪৫০ জন নাবিকসহ কয়েক মিনিটের মধ্যে ডুবে যায়, আর ইয়াশিমা জাহাজটি মেরামতের জন্য কোরিয়ার দিকে 'টো' করে নিয়ে যাওয়ার সময় ডুবে যায়। ১৯০৪ সালের ২৩ জুন নতুন রুশ কমান্ডার অ্যাডমিরাল উইলহেলম ভিৎজেফতের নেতৃত্বে রুশ স্কোয়াড্রনের অবরোধ ভাঙার প্রচেষ্টা ব্যর্থ হয়। মাসের শেষের দিকে জাপানি গোলন্দাজ বাহিনী সাগরতীরে গোলাবর্ষণ শুরু করে।